На основу члана 41. Закона о професионалној рехабилитацији и запошљавању особа са инвалидитетом („Службени гласник РС”, бр. 36/09, 32/13 и 14/2022 - др. закон), Уредбе о правилима и условима за доделу помоћи мале вредности, *de minimis* помоћи („Службени гласник РС”, бр. 23/21) и Одлуке о расписивању Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2024. години број: 2155573 2024 од 02. августа 2024. године



**Република Србија**

**МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА**

**расписује**

**ЈАВНИ ПОЗИВ**

**за доделу средстава за побољшање услова рада у предузећима за професионалну рехабилитацију и запошљавање особа са инвалидитетом**

**у 2024. години**

# **1. ПРЕДМЕТ ОГЛАШАВАЊА**

Предузећима за професионалну рехабилитацију и запошљавање особа са инвалидитетом се, у складу са чланом 41. Закона о професионалној рехабилитацији и запошљавању особа са инвалидитетом, додељују средства по јавном позиву за подршку развоју конкурентности предузећа рефундацијом трошкова непосредно повезаних са делатношћу предузећа и одобреним програмима за спровођење мера и активности професионалне рехабилитације, насталих и плаћених у периоду од 01. јануара 2024. године до 30. јуна 2024. године и то:

* трошкова репроматеријала, за предузећа која обаљају производну делатност и
* трошкова потрошног и помоћног материјала, за предузећа која обављају услужну делатност, односно трошкова канцеларијског материјала и претплата за дигиталне алате/лиценце за предузећа која обављају интелектуалне услуге.

Средства по овом јавном позиву обезбеђена су у укупном износу од 60.000.000,00 динара, представљају помоћ мале вредности, *de minimis* помоћ и додељују се ради одржања запослења особа са инвалидитетом.

# **2. УСЛОВИ ЗА ПОДНОШЕЊЕ ПРИЈАВА**

Право на подношење пријаве по овом јавном позиву има предузеће за професионалну рехабилитацију и запошљавање особа са инвалидитетом под условом да:

* има дозволу за обављање делатности предузећа за професионалну рехабилитацију и запошљавање особа са инвалидитетом;
* има доказе за период утврђен овим јавним позивом, о плаћеном репроматеријалу, потрошном, помоћном материјалу, односно о претплати за дигиталне алате/лиценце и канцеларијском материјалу непосредно повезаним са делатношћу предузећа, а сагласно одобрењу за спровођење мера и активности професионалне рехабилитације;
* има доказ о измиреним порезима и доприносима, односно уверење Пореске управе 

о измиреним доспелим обавезама, не старије од 30 дана од дана објављивања позива.

* је закључно до 31. децембра 2023. године Министарству доставило наративни и финансијски Извештај о пословању предузећа у 2023. години који садржи податке о степену реализације плана пословања у односу на пројекцију планиране производње/продаје и планиране резултате, податке о оствареним резултатима у области професионалне рехабилитације и запошљавања особа са инвалидитетом, са оценом утицаја додељене државне помоћи на остварене резултате и са исказаним и образложеним потребама за даљом подршком у складу са чланом 41. Закона о професионалној рехабилитацији и запошљавању особа са инвалидитетом (*односи се на предузеће - корисника de minimis помоћи по јавном позиву Министарства који је расписан по Одлуци о расписивању Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом* *у 2023. години број: 278261 2023 од 17. октобра 2023. године*).

# **З. КРИТЕРИЈУМИ ЗА ДОДЕЛУ СРЕДСТАВА**

Додела средства по овом јавном позиву омогућава конкурентније иступање предузећа на тржишту и доприноси смањењу трошкова пословања и одржању запослења особа са инвалидитетом, а основ за доделу средстава, односно за рефундацију трошкова непосредно повезаних са делатношћу предузећа, представља плаћени репроматеријал, потрошни и помоћни материјал, канцеларијски материјал и претплата за дигиталне алате/лиценце.

Висина средстава која се додељује предузећима која испуњавају услове за доделу средстава по овом јавном позиву одређује се тако што се 80% (48.000.000,00 РСД) од укупно расположивог буџета распоређује свим предузећима према броју запослених особа са инвалидитетом на дан 30. јун 2024. године, док се 20% (12.000.000,00 РСД) од укупно расположивог буџета распоређује, према броју запослених особа са инвалидитетом на дан 30. јун 2024. године, предузећима која су пословну 2022. годину и 2023. годину завршила са позитивним резултатом пословања, односно са добитком.

Додељена средства не могу бити већа од износа трошкова плаћеног репроматеријала, потрошног и помоћног материјала, односно канцеларијског материјала и трошкова претплате за дигиталне алате/лиценце у посматраном периоду.

Максимални износ средстава који се може одобрити предузећу по овом јавном позиву је 4.000.000,00 динара.

# **4. ПОДНОШЕЊЕ ПРИЈАВЕ И ПОТРЕБНА ДОКУМЕНТАЦИЈА**

За доделу средстава по овом јавном позиву предузеће за професионалну рехабилитацију и запошљавање особа са инвалидитетом подноси пријаву на прописаном обрасцу који је саставни део јавног позива и може се преузети на сајту: www.minrzs.gov.rs. и порталу е- Управа.

Уз пријаву се доставља и следећа документација:

* Табеларни преглед реализованих набавки, у посматраном периоду, по месецима;
* Фактуре за плаћен репроматеријал, потрошни и помоћни материјал, канцеларијски материјал и плаћене претплате за дигиталне алате/лиценце у периоду од 01. јануара 2024. године до 30. јуна 2024. године;
* Извод из банке као доказ да су достављене фактуре плаћене;
* Списак запослених на дан 30. јун 2024. године;
* Списак запослених особа са инвалидитетом са степеном и врстом инвалидитета на дан 30. јун 2024. године;
* Биланси стања и успеха за 2022. и 2023. годину *(осим за новооснованo предузећe у 2024. години);*
* План пословања за 2023. годину, наративни и финансијски, са пројекцијом планиране производње/продаје и планираним резултатима пословања, по месецима и за укупан период и резултатима у области професионалне рехабилитације и запошљавања особа са инвалидитетом *(не односи се на предузеће - корисника de minimis помоћи по јавном позиву Министарства који је расписан по Одлуци о расписивању Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2023. години број: 278261 2023 од 17. октобра 2023. године и на* *новооснованo предузећe у 2024. години);*
* Извештај о пословању у 2023. години који садржи податке о степену реализације плана пословања у односу на пројекцију планиране производње/продаје и планиране резултате, податке о оствареним резултатима у области професионалне рехабилитације и запошљавања особа са инвалидитетом, са образложеним потребама за даљом подршком у складу са чланом 41. Закона о професионалној рехабилитацији и запошљавању особа са инвалидитетом *(не односи се на предузеће - корисника de minimis помоћи по јавном позиву Министарства који је расписан по Одлуци о расписивању Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2023. години број: 278261 2023 од 17. октобра 2023. године и на новооснованo предузећe у 2024. години);*
* План пословања за 2024. годину, наративни и финансијски, са пројекцијом планиране производње/продаје и планираним резултатима пословања, по месецима и за укупан период и резултатима у области професионалне рехабилитације и запошљавања особа са инвалидитетом;
* Извештај о реализацији плана пословања за период од 01. јануара 2024. године до 30. јуна 2024. године, наративни и финансијски, са исказаним подацима о степену реализације плана пословања у односу на пројекцију планиране производње/продаје и планиране резултате, по месецима и за укупан период и резултатима у области професионалне рехабилитације и запошљавања особа са инвалидитетом *(за новооснованo предузећe у 2024. години, за период обављања делатности као предузећe за професионалну рехабилитацију и запошљавање особа са инвалидитетом);*
* Изјава да ли је предузеће за исте правдане трошкове добило и по ком основу државну помоћ;
* Изјава о свакој другој *de minimis* помоћи која је предузећу додељена у текућој и претходне две фискалне године, или било којој другој државној помоћи, уз навођење износа, даваоца државне или *de minimis* помоћи и намене, односно врсте државне помоћи *(за новооснованo предузећe у 2024. години, за период обављања делатности као предузећe за професионалну рехабилитацију и запошљавање особа са инвалидитетом);*
* Доказ о измиреним порезима и доприносима, односно уверење Пореске управе о измиреним доспелим обавезама, не старије од 30 дана од дана објављивања позива;
* УСБ са електронском верзијом обрасца пријаве и осталом обавезном документацијом, у ПДФ формату.

Предузеће - корисник *de minimis* помоћи по овом јавном позиву је дужно да до 31. децембра 2024. године, Министарству за рад, запошљавање, борачка и социјална питања Сектору за заштиту особа са инвалидитетом, достави наративни и финансијски Извештај о пословању предузећа у 2024. години који садржи податке о степену реализације плана пословања у односу на пројекцију планиране производње/продаје и планиране резултате, податке о оствареним резултатима у области професионалне рехабилитације и запошљавања особа са инвалидитетом, са оценом утицаја додељене државне помоћи на остварене резултате и са исказаним и образложеним потребама за даљом подршком у складу са чланом 41. Закона о професионалној рехабилитацији и запошљавању особа са инвалидитетом.

Достављање Извештаја о пословању предузећа у 2024. години, предуслов је за остваривање права на доделу средстава по јавном позиву за побољшање услова рада у предузећима за професионалну рехабилитацију и запошљавање особа са инвалидитетом за 2025. годину.

Резултати анализе достављених извештаја узеће се као основ за дефинисање критеријума и одређивање намене средстава којима се доприноси побољшању услова рада, одржању запослења и повећању запошљавања особа са инвалидитетом у предузећима за професионалну рехабилитацију и запошљавање особа са инвалидитетом.

# **5. ОДЛУЧИВАЊЕ ПО ПОДНЕТИМ ПРИЈАВАМА И ДОНОШЕЊЕ ОДЛУКЕ**

У разматрање се неће узети непотпуне и неблаговремене пријаве и пријаве поднете од стране неовлашћених лица.

Процену пријава и испуњеност услова за одобравање средстава по овом јавном позиву врши комисија коју решењем образује министар, а према упутству за оцену и вредновање поднетих пријава.

Комисија сачињава предлог одлуке о додели средстава најкасније у року од 60 дана од дана истека рока за достављање пријава.

Одлуку о додели средстава по овом јавном позиву доноси министар на основу предлога комисије у року од 10 дана и иста се објављује на интернет страници Министарства за рад, запошљавање, борачка и социјална питања и порталу е-Управе.

Пренос додељених средстава предузећима врши се у року од 30 дана након доношења одлуке о додели средстава.

# **6. РОК И НАЧИН ДОСТАВЉАЊА ПРИЈАВА**

Образац пријаве са осталом документацијом доставља се Министарству за рад, запошљавање, борачка и социјална питања - Сектору за заштиту особа са инвалидитетом у једном одштампаном и овереном примерку, поштом, препоручено или личном доставом, са назнаком „Јавни позив за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2024. години”, закључно са 20. августом 2024. године, у затвореној коверти, на адресу:

**Министарство за рад, запошљавање, борачка и социјална питања**

**Сектор за заштиту особа са инвалидитетом**

**Немањина 22-26, 11000 Београд**

На коверти обавезно треба назначити име и адресу пошиљаоца, назив јавног позива и следећи текст: **„НЕ ОТВАРАТИ”.**

Пријаву подноси овлашћено лице и одговорно је за све податке из пријаве.

Пријаве послате на било који други начин или испоручене на другу адресу неће бити узете у разматрање.

|  |  |
| --- | --- |
| Подносилац пријаве |  |
| Датум |  |
| Заводни број |  |

# **ОБРАЗАЦ ПРИЈАВЕ**

по Јавном позиву за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2024. години

# **1. ПОДАЦИ О ПОДНОСИОЦУ ПРИЈАВЕ**

|  |  |
| --- | --- |
| Назив предузећа |  |
| Седиште | Адреса |
| Матични број |  |
| ПИБ |  |
| Шифра делатности |  |
| Број наменског подрачуна код надлежне филијале Управе за трезор |  |
| Директор |  |
| Телефон/факс/e-mail адреса |  |

# **2. ПОДАЦИ О ПРИЈАВИ**

|  |  |
| --- | --- |
| Врста државне помоћи | *de minimis* помоћ |
| Делатност | производња  услуге  производно - услужна делатност |
| Износ средстава који се потражује |  |

# **З. ПОДАЦИ О ЗАПОСЛЕНИМ ОСОБАМА СА ИНВАЛИДИТЕТОМ ПРЕМА СТЕПЕНУ И ВРСТИ ИНВАЛИДИТЕТА, НА ДАН** **30. ЈУН 2024.** **ГОДИНЕ**

|  |  |  |
| --- | --- | --- |
| **Статус особе са инвалидитетом** | **Број особа са инвалидитетом** | |
| Процена радне способности - 2. степен |  | |
| Лица којима је, у складу са прописима о пензијском и инвалидском осигурању издато ешење за ад под посебним словима |  | |
| Категорисана омладина -лако ментално ометена лица | |  | |
| Категорисана омладина - вишеструко ометена лица | |  | |
| Категорисана омладина - лица са оштећењем слуха | |  | |
| Категорисана омладина - лица са оштећењем вида | |  | |
| Категорисана омладина- телесно инвалидна лица | |  | |
| Процена радне способности - 1 . степен | |  | |
| Лица којима је, у складу са прописима о пензијском и инвалидском осигурању, утврђена II или Ш категорија инвалидности, односно п еостала адна способност | |  | |
| Ратни војни инвалид, мирнодопски војни инвалид и цивилни инвалид рата I групе | |  | |
| Ратни војни инвалид, мирнодопски војни инвалид и цивилни инвалид рата II групе | |  | |
| Ратни војни инвалид, мирнодопски војни инвалид и цивилни инвалид рата III групе | |  | |
| Ратни војни инвалид, мирнодопски војни инвалид и цивилни инвалид рата IV групе | |  | |
| Ратни војни инвалид, мирнодопски војни инвалид и цивилни инвалид рата V групе | |  | |
| Ратни војни инвалид, мирнодопски војни инвалид и цивилни инвалид рата VI групе | |  | |
| Ратни војни инвалид, мирнодопски војни инвалид и цивилни инвалид рата VII групе | |  | |
| Ратни војни инвалид, мирнодопски војни инвалид и цивилни инвалид рата VIII групе | |  | |
| Ратни војни инвалид, мирнодопски војни инвалид и цивилни инвалид рата IX групе | |  | |
| Ратни војни инвалид, мирнодопски војни инвалид и цивилни инвалид рата Х групе | |  | |
| **УКУПНО** | |  | |

# **4. ПРЕГЛЕД ДОСТАВЉЕНЕ ДОКУМЕНТАЦИЈЕ**

|  |  |
| --- | --- |
| 1. | Табеларни преглед реализованих набавки, у посматраном периоду, по месецима; |
| 2. | Фактуре за плаћен репроматеријал, потрошни и помоћни материјал, канцеларијски материјал и плаћене претплате за дигиталне алате/лиценце у периоду од 01. јануара 2024.  године до 30. јуна 2024. године; |
| 3. | Извод из банке као доказ да су достављене фактуре плаћене; |
| 4. | Списак запослених на дан 30. јун 2024. године; |
| 5. | Списак запослених особа са инвалидитетом са степеном и врстом инвалидитета на дан 30. јун 2024. године; |
| 6. | Биланс стања и успеха за 2022. и 2023. годину *(осим за новооснованo предузећe у 2024. години);* |
| 7. | План пословања за 2023. годину, наративни и финансијски, са пројекцијом планиране производње/продаје и планираним резултатима пословања, по месецима и за укупан период и резултатима у области професионалне рехабилитације и запошљавања особа са инвалидитетом *(не односи се на предузеће - корисника de minimis помоћи по јавном позиву Министарства који је расписан по Одлуци о расписивању Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2023. години број: 278261 2023 од 17. октобра 2023. године и на новооснованo предузећe у 2024. години);* |
| 8. | Извештај о пословању у 2023. години који садржи податке о степену реализације плана пословања у односу на пројекцију планиране производње/продаје и планиране резултате, податке о оствареним резултатима у области професионалне рехабилитације и запошљавања особа са инвалидитетом, са образложеним потребама за даљом подршком у складу са чланом 41. Закона о професионалној рехабилитацији и запошљавању особа са инвалидитетом *(не односи се на предузеће - корисника de minimis помоћи по јавном позиву Министарства који је расписан по Одлуци о расписивању Јавног позива за доделу средстава за побољшање услова рада у предузећима за професионалну рехабилитацију и запошљавање особа са инвалидитетом у 2023. години број: 278261 2023 од 17. октобра 2023. године и на новооснованo предузећe у 2024. години);* |
| 9. | План пословања за 2024. годину, наративни и финансијски, са пројекцијом планиране производње/продаје и планираним резултатима пословања, по месецима и за укупан период и резултатима у области професионалне рехабилитације и запошљавања особа са инвалидитетом; |
| 10. | Извештај о реализацији плана пословања за период од 01. јануара 2024. године до 30. јуна 2024. године, наративни и финансијски, са исказаним подацима о степену реализације плана пословања у односу на пројекцију планиране производње/продаје и планиране резултате, по месецима и за укупан период и резултатима у области професионалне рехабилитације и запошљавања особа са инвалидитетом *(за новооснованo предузећe у 2024. години, за период обављања делатности као предузећe за професионалну рехабилитацију и запошљавање особа са инвалидитетом);* |
| 11. | Изјава да ли је предузеће за исте правдане трошкове добило и по ком основу државну помоћ; |
| 12. | Изјава о свакој другој *de minimis* помоћи која је предузећу додељена у текућој и претходне две фискалне године, или било којој другој државној помоћи, уз навођење износа, даваоца државне или *de minimis* помоћи и намене, односно врсте државне помоћи *(за новооснованo предузећe у 2024. години, за период обављања делатности као предузећe за професионалну рехабилитацију и запошљавање особа са инвалидитетом);* |
| 13. | Доказ о измиреним порезима и доприносима, односно уверење Пореске управе о изми еним доспелим обавезама, не ста од 30 дана од дана обављивања позива; |
| 14. | УСБ са електронском верзијом обрасца пријаве и осталом обавезном документацијом, у  ПДФ формату. |

# **ИЗЈАВА ПОДНОСИОЦА ПРИЈАВЕ О ТАЧНОСТИ ПОДАТАКА**

Под пуном материјалном и кривичном одговорношћу тврдим да су достављена документација и сви подаци уписани у ову пријаву потпуни и тачни.

**ПОДНОСИЛАЦ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_